**Bilag: Selskabsmeddelelse nr. 33/2025**

**Vilkår for Realkredit Danmarks auktion den 26. maj 2025**

**Auktionen**

Auktionen foregår på CPH Auctions på Nasdaq Copenhagen A/S.

Ved auktionerne anvendes det hollandske auktionsprincip og auktionstypen ”hidden call”.

”Hidden call” betyder, at auktionsdeltagere kun kan se egne bud, og at emittent kan se alle bud.

**Bud/afregning**

*RD Cibor6®*

Obligationen udbydes til kurs 100,20, og bud afgives i form af mængde og tillæg til referencerenten.

Rentetillægget vil gælde fra 1. juli 2025 og til obligationens udløb.

*RD Cibor6® Green*

Bud afgives i form af mængde og kurs.

Tidspunktet fra sidste bud er lagt ind til den endelige tildeling, kaldet IPMO-perioden, er 10 minutter. Realkredit Danmark afregner hurtigst muligt efter skæringstidspunktet og senest ved IPMO-periodens udløb.

**Tildeling**

Det hollandske auktionsprincip betyder, at alle bud under skæringstillægget vil blive afregnet det fulde beløb til skæringstillægget.

For bud på skæringstillægget/-kursen kan der blive tale om pro rata tildeling.

Alle bud over skæringstillægget/under skæringskursen vil ikke blive afregnet.

**Decimaler**

Det vil være muligt at lægge bud ind med to decimalers nøjagtighed.

**Valør**

1. juli 2025.

Realkredit Danmark tilbyder så vidt muligt investorer at modtage de på auktionen købte obligationer med spot valør, såfremt investor leverer udløbende inkonverterbare, variabelt forrentede Realkredit Danmark obligationer imod. Ombytning aftales med RD Funding på 4513 2019.

**Deltagere**

Bud kan afgives af alle med adgang til CPH Auctions på Nasdaq Copenhagen A/S.

**Foreløbig mængde**

Følgende SDRO forventes udbudt:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Dato | **Skærings-tidspunkt** | **Låntype** | **Serie** | **Reference-rente** | **Udløb** | **Rente-gulv** | **Valuta** | **Foreløbig**  **mængde mio.1** |
| 26. maj 2025 | 11:00 | RD Cibor6® | 12F | Cibor 6M | 1-7-2029 | Nej | DKK | 16.800 |
| 26. maj 2025 | 12:30 | RD Cibor6® Green2 | 12E | Cibor 6M | 1-7-2028 | Nej | DKK | 1.000 |

1. Beløbene er den samlede forventede mængde obligationer der i alt skal refinansieres. Beløbene er ikke endelige, som følge af låntagernes mulighed for at indgå fastkursaftaler eller indfri lånene.
2. DK0004629508.

De endelige mængder forventes offentliggjort primo maj.

**Blokemission**

Realkredit Danmark vil forud for auktionerne foretage blokemission svarende til det fulde refinansieringsbeløb i den nye RD Cibor6®-obligation.

**Øvrige vilkår**

1. Realkredit Danmark er ikke forpligtet til at afhænde hele det annoncerede beløb på auktionen.
2. Realkredit Danmark vil ikke foretage handler før afregningstidspunktet i den eller de ISIN koder, som udbydes på auktionen på den enkelte auktionsdag.
3. Realkredit Danmark kan vælge at udskyde et planlagt salg.
4. Realkredit Danmark kan vælge at ændre den planlagte salgsperiode.
5. Realkredit Danmark kan vælge at aflyse et planlagt salg frem til IPMO-periodens udløb.

Såfremt punkterne 3-5 bliver aktuelle, vil dette blive meddelt markedet via en selskabsmeddelelse.